text: Fjarðarbyggð kommuna hevur gjørt avtalu um at leggja stóra orkuframleiðslu í Reyðarfirði
text: #000002
text: Kommunan Fjarðabyggð á Eysturlandinum og CIP (Copenhagen Infrastructure Partners) hava gjørt avtalu um eina spennandi orkuætlan, hvørs endamál er at framleiðða sokallað e-fuel.
text: #000004
text: - Hetta er eitt týðandi stig í menningini av grønari orkuframleiðslu á Eysturlandinum. Vit hava eina trygga arbeiðsstyrki og trúgva upp á, at henda spennandi verkætlanin fær stóran týdning fyri økið her. Ísland gongur á odda í menningini av burðardyggari orku, sum er alneyðugt í stríðnum móti verðurlagsbroytingunum, sigur Jón Björn Hákonarson, borgarstjóri í Fjarðarbyggð.
text: #000010
text: Copenhagen Infrastructure Partners er ein av teimum stóru íleggjarunum, tá tað kemur til grønar íløgur í varðandi orku. Á COP26 veðurlagsráðstevnuni kunngjørdi CIP eina ætlan at økja og vaksa um leiklutin í orkuskiftinum við at gera íløgur fyri 100 milliardir evrur innan 2030. Grunnarnir, sum CIP umsitir, hava umleið 120 altjóða stovnskendar íleggjarar, harav fleiri norðurlendskar og altjóða pensjónsgrunnar.
text: #000011